**Pomelo** (*Citrus maxima*) slekter til grapefrukten, men den er søtere, har tørrere konsistens og er ikke fullt så besk i smak.

Opprinnelse
-----------

Pomeloblomst, tidlig i april
Pomelo stammer fra Sørøst-Asia. Den er også kjent som *balinesisk lime/appelsin*, etter øya Bali.

I dag dyrkes pomelo i størst grad i USA og Kina. Pomelo vokser på pomelotrær som kan bli opp til 15 meter.

Fruktene kan bli opp til 20 – 25 cm i diameter, veier 1–2 kg og har et grønngult, ganske tykt skall. Pomelo har et fruktkjøtt som er delt inn i lommer mellom kraftige hinner. Disse hinnene er seige og de anbefales ikke å spise. Fruktkjøttet har en noe tørrere konsistens enn grapefrukt og uten den beske nyansen i smak.

Pomelo finnes i hovedsak i to varianter, en med grønngult fruktkjøtt og en med rødlig.

### Rekord

I en konkurranse i Kumamoto i Japan 28. januar 2005 viste Seiji Sonodo frem den hittil største pomelo som er registrert. Pomeloen ble veid til 4,86 kg, og det er per i dag rekord.

Produksjon
----------

USA er den ledende produsenten av Pomelo i verden, etterfulgt av Kina, Sør-Afrika og Mexico.

| De ti største produsentene (inkludert pomelo) — 11. juni 2008 |
| --- |
| Land | Produksjon (Tonn) |
| USAs flagg USA | 1580000 |
| Folkerepublikken Kinas flagg Kina | 547000 |
| Sør-Afrikas flagg Sør-Afrika | 430000 |
| Mexicos flagg Mexico | 390000 |
| Syrias flagg Syria | 290000 |
| Israels flagg Israel | 245000 |
| Tyrkias flagg Tyrkia | 181923 |
| Indias flagg India | 178000 |
| Argentinas flagg Argentina | 176000 |
| Cubas flagg Cuba | 175000 |
| Totalt i verden | **5061023** |
|

Pomelo i dagliglivet
--------------------

### Bruksområde

Pomelo kan spises naturell eller brukes i forskjellige typer fruktsalat. Den kan serveres til forrett eller spises som et lite mellommåltid. Pomelo har et tørt fruktkjøtt, men dette egner seg ikke til å presse juice med. Det blir sagt[*av hvem?*] at pomelo er en familiefrukt.

Hvis skallet ikke er sprøytet kan det brukes til bakverk eller til produksjon av marmelade.

Pomelo på tre
### Oppbevaring

Pomelo har lang holdbarhetstid og oppbevares best ved 10-12 °C, men trenger ikke å oppbevares i kjøleskap.

Pomelo skal ikke ha sprekker og bløte flekker. Skallet skal være blankt og fast. Små flekker har ingen betydning, og er som regel resultatet av vindstøt i vekstperioden.

### Næringsinnhold

Pomeloen inneholder mineraler, C-vitamin og er svært kalorifattig.

Eksterne lenker
---------------

* (en) *Pomelo* i Encyclopedia of Life Rediger på Wikidata

* (en) *Pomelo* i Global Biodiversity Information Facility Rediger på Wikidata

* (sv) *Pomelo* hos Dyntaxa Rediger på Wikidata

* (en) *Pomelo* hos ITIS Rediger på Wikidata

* (en) *Pomelo* hos NCBI Rediger på Wikidata

* (en) *Pomelo* hos The International Plant Names Index Rediger på Wikidata

* (en) *Pomelo* hos Tropicos Rediger på Wikidata

* (en) *Kategori:Citrus maxima* – bilder, video eller lyd på Wikimedia Commons Rediger på Wikidata

* *Citrus maxima* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GND **·** LCCN **·** BBC Things
 |